Diari Oficial de la Generalitat Valenciana


Sumari del DOGV 4557, del 01-08-2003 (2003/9006)

Informació pública de l'alternativa tècnica del programa per al desenvolupament de l'actuació integrada de la unitat d'execució del Sector 1 de sòl urbanitzable residencial.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4557

Data del DOGV
:   01-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9006


Organisme emissor
:   UTE Blanca Mar

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució del Sector 1 de sòl urbanitzable residencial. [2003/X9006]
  
De conformitat amb l'article 48 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, la Unió Temporal d'Empreses Blanca Mar ha depositat en l'Ajuntament de Torreblanca, amb número d'entrada en el Registre General 2134, i en la Notaria de Martí Sánchez de León (amb domicili al carrer de Sant Antoni 37-2n, de Torreblanca), alternativa tècnica del programa per al desenrotllament de l'actuació integrada de la unitat d'execució del Sector 1 de sòl urbanitzable residencial sense ordenació detallada S-UR-S/OP de Torrenostra-Torreblanca, acompanyada de memòria del programa, avantprojecte d'urbanització, pla parcial i sol·licitud de cèdula d'urbanització, amb l'objecte de procedir-ne a la urbanització.
  
La Unitat d'Execució està delimitada: pel nord, sòl no urbanitzable, pel mig vial núm. 1; pel sud, part avinguda del Mar, part Prat; per l'est, part amb Sector sòl urbà, part amb Sector II; i per l'oest, sòl no urbanitzable, pel mig vial núm. 3.
  
En aplicació del que establix l'article 48.1.C. en relació amb l'article 46.3 de la Llei 6/1994, i amb l'objecte de seguir el procediment simplificat previst en esta, se sotmet la citada alternativa tècnica de programa amb tots els documents integrants de la mateixa, a informació pública per termini de 20 dies hàbils, comptats a partir de l'endemà de la publicació de l'anunci corresponent en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant el registre General de l'Ajuntament de Torreblanca. Així mateix, durant els deu primers dies es podrà sol·licitar una pròrroga del termini en els termes i condicions assenyalats l'article 46.4 de la referida llei.
  
En el mateix termini de 20 dies, qualsevol:
  
a) Podrà comparéixer en la Notaria citada, consultar els documents protocol·litzats i sol·licitar còpia de l'acta de protocol·lització dels projectes o sol·licitar que esta li siga exhibida.
  
b) Podrà consultar la referida documentació, així com l'expedient administratiu (registre d'Entrada núm. 2134 de 12 de juny de 2003) en horari d'atenció al públic en l'Ajuntament de Torreblanca, i de formular, qualsevol al·legació que els convingua segons dret que seran presentades davant el registre General del citat Ajuntament.
  
Així mateix, segons el que preceptua el paràgraf segon de l'article 48, en relació amb l'article 46 paràgrafs quart i quint de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de vint dies anteriorment citat, que hauran de ser presentades al Registre General de l'Ajuntament de Torreblanca.
  
Expressament es fa constar que la publicació del present anunci en un diari d'informació general de la Comunitat Valenciana i en el DOGV, amb la relació de titulars de parcel·les o vivendes que s'indiquen, es dirigix, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Comú, a aquells titulars que segons la relació expedida per la Gerència Territorial del Cadastre resulten desconeguts, amb domicili desconegut o insuficient per a poder practicar l'avís, que ha resultat els següents: